
ตามที่องค์การบริหารส่วนตำบลท่าดี    ได้พิจารณาอนุมัติและประกาศใช้แผนพัฒนาสามปี 
(พ.ศ.2560-2562) พร้อมทั้งได้คัดเลือกแผนงาน/โครงการตามลำดับความสำคัญของชุมชนเพื่อใช้จัดทำข้อบัญญัติงบประมาณรายจ่ายประจำปี 2560 ขององค์การบริหารส่วนตำบลท่าดีแล้ว นั้น
		เนื่องจากองค์การบริหารส่วนตำบลท่าดี  มีความจำเป็นต้องจัดเตรียมโครงการเพื่อรองรับภารกิจที่เพิ่มขึ้น และเป็นภารกิจที่ไม่ได้บรรจุอยู่ในแผนงาน/โครงการของแผนพัฒนาสามปี (พ.ศ.2560-2562) โดยถือปฏิบัติตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น ฉบับที่ 2 พ.ศ. ๒๕59 ลงวันที่  10  ตุลาคม  2559 ข้อ 6 กำหนดว่า  การจัดทำ แก้ไข  เพิ่มเติมหรือเปลี่ยนแปลงแผนยุทธศาสตร์พัฒนาและแผนพัฒนาสามปีที่อยู่ระหว่างการดำเนินการหรือยังดำเนินการไม่แล้วเสร็จ  ให้ดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2558 โดยในระเบียบกำหนดให้คณะกรรมการสนับสนุนการจัดทำแผนพัฒนาท้องถิ่น  จัดทำร่างแผนพัฒนาสามปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น  เพื่อพิจารณาร่างแผนพัฒนาฯ ที่เพิ่มเติมและเสนอผู้บริหารท้องถิ่น สำหรับองค์การบริหารส่วนตำบล  ให้ผู้บริหารเสนอร่างแผนพัฒนาสามปีที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบ แล้วผู้บริหารจึงพิจารณาอนุมัติและประกาศใช้  ให้ดำเนินการตามระเบียบนี้
		องค์การบริหารส่วนตำบลท่าดี จึงได้จัดทำแผนพัฒนาสามปี (พ.ศ.2560-2562) เพิ่มเติม (ฉบับที่ 2) เพื่อให้ปัญหา/ความต้องการนำไปสู่การปฏิบัติที่แท้จริง และการเพิ่มเติมแผนพัฒนาท้องถิ่นดังกล่าวจะเกิดประโยชน์สูงสุดแก่ประชาชน ต่อไป

